Fodboldlandstræner Morten Olsen var nærmest tvunget til at agere hurtigt mandag, og det må man sige, han gjorde. Olsen har indkaldt den tidligere AaB- og nuværende Aston Villa-angriber Nicklas Helenius til landskampen mod Norge på fredag den 15. november på MCH Arena i Herning. Landstræneren havde udtaget tre angribere til kampen, men to er dem kommer ikke med, og en er tvivlsom. Morten "Duncan" Rasmussen er lyskeskadet, Nicki Bille er skulderskadet, og Nicklas Bendtner døjer med sygdom. Derfor sagde Olsen da også forud for mandagens træning, at han ville indkalde en angriber hurtigt, og det var klaret mindre end halvanden time efter, Olsen havde fløjtet op til ugens første træning. Helenius støder til truppen i forbindelse med træningen i Silkeborg tirsdag.

Referat:
Angriberne falder som fluer på landsholdet, derfor har landstræner Morten Olsen udtaget Nicklas Helenius.